Diari Oficial de la Generalitat Valenciana


Sumari del DOGV 8462, del 11-01-2019 (2019/164)

Extracte de la Resolució 5 de novembre de 2018, de la vicerectora d'Innovació i Transferència, per la qual es convoca la I.ª edició dels premis de la Càtedra de Cooperatives Agroalimentàries al millor treball de fi de grau, treball de fi de màster o tesi doctoral, relacionat amb aspectes jurídics, fiscals i/o comptables de cooperatives agroalimentàries i realitzat per estudiants o graduats en universitats espanyoles els últims tres anys.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/164


Data del document
:   05-11-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 5 de novembre de 2018, de la vicerectora d'Innovació i Transferència, per la qual es convoca la I.ª edició dels premis de la Càtedra de Cooperatives Agroalimentàries al millor treball de fi de grau, treball de fi de màster o tesi doctoral, relacionat amb aspectes jurídics, fiscals i/o comptables de cooperatives agroalimentàries i realitzat per estudiants o graduats en universitats espanyoles els últims tres anys. [2019/164]  
BDNS (identif.): 433968.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions: http://www.pap.minhap.gob.es/bdnstrans  
  
Primer. Beneficiaris  
Hi poden participar els estudiants i les estudiantes o graduats i graduades en universitats espanyoles que hagen presentat el treball de fi de grau (TFG), el treball de fi de màster (TFM) o la tesi doctoral els últims tres anys, durant els cursos 2015-2016, 2016-2017 i 2017-2018, sobre aspectes jurídics, fiscals i/o comptables de cooperatives agroalimentàries.  
  
Segon. Objecte  
Aquest concurs té per objecte premiar el millor treball acadèmic (treball de fi de grau (TFG), treball de fi de màster (TFM) o tesi doctoral) realitzat per estudiants o graduats els tres últims anys, durant els cursos 2015-2016, 2016-2017 i 2017-2018, en universitats espanyoles i que es presenten com a candidats a aquesta convocatòria.  
Aquest premi és compatible amb altres subvencions, ajudes, ingressos o recursos per a la mateixa finalitat.  
La finalitat d'aquest premi és fomentar entre l'estudiantat universitari l'estudi d'aspectes jurídics, fiscals i/o comptables aplicat al sector de les cooperatives agroalimentàries.  
  
Tercer. Bases reguladores  
https://www.uv.es/uvcatedres/Convocatoria%20CCA\_val.pdf  
  
Quarta. Quantia  
El premi es finança a càrrec del capítol VII del pressupost de la Universitat de València per 2018, orgànica 3336986874, específica 07123483, per un import de 900 euros.  
S'estableix un únic premi per un import de 900 euros.  
Al premi monetari se li ha d'aplicar la retenció per IRPF que corresponga en funció de la normativa vigent.  
  
Cinqué. Termini de presentació de sol·lictuds  
Les sol·licituds es poden presentar des de l'endemà de la publicació de l'extracte d'aquesta resolució al Diari Oficial de la Generalitat Valenciana (DOGV) fins al 31 de març de 2019, a les 14.00 hores.  
  
  
València, 5 de novembre de 2018.- La rectora, p. d. (DOGV 09.07.2018), la vicerectora d'Innovació i Transferència: M.ª Dolores Real García.